Berlingske Tidende, 1812-01-06
Kiøbenhavn, den 6te Januar. Det Kongelige kiøbenhavnske Skydeselskab og danske Broderskab høitideligholdt den 27de i forrige Maaned en særdeles Glædesfest, som end mere blev forskiønnet ved de Kongelige Prindsers naadige Deeltagelse. Anledningen til Festen var, at Hs. Kongelige Majestæt havde foræret samme Sit af Hr. Portraitmaler Hansen efter Grogers Original malede Portrait, som paa denne Dag blev modtaget med den dybe Ærbødighed Statsborgeren skylder sin Konge, og med den udtryksfulde Glæde ethvert Medlem af Selskabet følte ved Synet af denne Naadegave. Da Selskabet og Eftermiddagen Kl. 4 var forsamlet, blev Portraitet, som var tildækket med et Silkesløer, frembaaret af Selskabets tvende ældste Dommere, og sat paa et Bord i Forsamlingsstuen under Afbildningen af Kong Christian den tredie, den første danske Konge der vides at have deeltaget i dette Selskabs Øvelser. Derpaa tog Selskabets nuværende Formand, Hr. Kammerherre Oberst og Generaladjutantlieutenant v. Friboe Ordet, underrettede Selskabet om, at det, samme Dag da dets Medlemmer første Gang mødte paa den Kongelige Skydebane, efterat dens Grund der forhen var fæstet af Staden, nu ved den Kongelige Realisations Commissions udmærkede Velvillighed var bleven solgt til Selskabet. som Eiendom, ogsaa havde at modtage en Kongegave, der vidnede om at Hs. Majestæt Kong Frederik den Siette, lig Hans Kongestammes Oldefædre, saae ned til dette Selskab med særdeles Kongelig Huld og Naade, hvorpaa han efter Kongelig allerhøist befaling overleverede Portraitet til Selskabet, ved at borttage Sløret, og dernæst opfordrede Hr. Conferentsraad Cold, Deputeret i det Kongelige danske Cancellie, Commandeur af Dannebrogen, i Selskabets Navn at tolkede Følelser, hvoraf alle vare besiælede. Efter denne Anmodning fremtraadte Hr. Conferentsraad Cold, udviklede i det ham egne skiønne Sprog, dette, Nordens ældste Selskabs Oprindelse og senere Tildragelser, tilligemed de Aarsager, hvorfor det fra Oldtiden af har vundet, og siden stedse vedligeholdt de danske Kongers Naade. Hans Ord vare alles Tanker, da han sluttede sin Tale ved at tolke Selskab bets Tak og dets Følelser for Kong Frederik den Siette. Efterat Talen var endt, blev Hs. Majestæts Portrait af de tvende ældste Dommere baaret ind i det til sammes Opbevaring bestemte Værelse, hvorhen de Kongelige Prindser, Selskabets Administration og alle tilstædeværende Medlemmer fulgte. Portraitet blev her under en Salut af 27 Kanonskud placeret imellem Kong Frederik den Femtes og Kong Christian den Syvendes Afbildninger, hvilke Selskabet. samme Dag havde modtaget; herved blev en Sang afsiungen, forfattet af Direkteur og Ridder Th. Thaarup, og denne Ceremonie sluttet med et tre gange gientaget Glædesraab. Selskabet forsamlede sig derpaa under dets Formands og de Kongelige Prindsers Forsæde til et Middagsmaaltid af 160 Couverts, hvor under Salut af Kanoner, ved Sange som til denne Høitid vare forfattede af Danmark yndede Digtere, de Herrer Professorer Baggesen og Oehlenschlager, og under høie Fryderaab, de Skaaler bleve udbragte, hvorved enhver god Borger og dette Selskab i Særdeleshed erindrer sin Konge og Dronning, Kronprindsessen, de Kongelige Prindser og Kongehuset, ligesom og Selskabets Formand, og alle dem der bidrage til dets Held og Hæder.